# XI Mostra de Cinema Llatinoamericà de Lleida

La XI Mostra de Cinema Llatinoamericà de Lleida va tenir lloc a Lleida entre l'1 i el 9 d'abril de 2005. Fou organitzada pel Centre Llatinoamericà de Lleida amb el suport del Patronat de Turisme de la Paeria de Lleida i la col·laboració de la Fundació "la Caixa", la Universitat de Lleida, l'Instituto de Cooperación Iberoamericana, el Ministeri d'Assumptes Socials d'Espanya, la Casa de América i l'Institut Català de Cooperació Iberoamericana. La inauguració i clausura es van celebrar al Teatre Principal de Lleida i les exhibicions a l'Espai Funatic, a la Universitat de Lleida, al Cafè del Teatre de l'Escorxador i al River Cafè. En aquesta edició es va crear el premi Ángel Fernández-Santos, que reconeix l'espai periodístic o persona que hagi desenvolupat una tasca de qualitat destinada a difondre i popularitzar el món cinematogràfic.
Es van mostrar 96 llargmetratges, d'ells 11 de la selecció oficial, 15 curtmetratges i documentals realitzats per alumnes d'escoles de cinema llatinoamericanes, sis pel·lícules del cicle dedicat a El Santo i cinc pel·lícules dels germans Fernando, David i Javier Trueba. També es van entregar guardons a Enrique González Macho i de manera pòstuma a l'actor Agustín González Martínez.

## Pel·lícules exhibides
### Selecció oficial

* Perder es cuestión de método de Sergio Cabrera
* Buenos Aires 100 kilómetros de Pablo José Meza
* No sos vos, soy yo de Juan Taratuto
* Cama adentro de Jorge Gaggero
* Whisky Romeo Zulu d'Enrique Piñeyro
* Caribe d'Esteban Ramírez Jiménez
* El rey de José Antonio Dorado Zúñiga /
* La casa de enfrente de Elías Jiménez Trachtenberg /
* Familia rodante de Pablo Trapero
* La sombra del caminante de Ciro Guerra
* Mala leche de León Errázuriz
* Un año sin amor d'Anahí Berneri

### Homenatge a El Santo

* Santo contra las mujeres vampiro (1962) d'Alfonso Corona Blake
* Santo en el museo de cera (1963) d'Alfonso Corona Blake
* Santo, el Enmascarado de Plata vs. la invasión de los marcianos (1966) d'Alfredo B. Crevenna

## Activitats paral·leles

* Exposició Los olvidados, amb la col·laboració del Centre Buñuel de Calanda
* Cicle "Valiente mundo nuevo" sobre la nova narrativa llatinoamericana, amb la participació dels escriptors Sergio Ramírez Mercado, Juan Villoro, Jacinta Escudos, Alberto Fuguet, Eduardo Halfon, María Moreno, Edmundo Paz Soldán i Fabrizio Mejía Madrid.

## Jurat

El jurat d'aquesta secció era compost per les actrius Tatiana Astengo, Paulina Gálvez i Rosana Pastor, el filòsof Javier Sádaba i del director de teatre Mario Gas.

## Premis

Els premis atorgats en aquesta edició foren:
| Categoria | Premiat | Treball |
| Premi de l'Audiència | No sos vos, soy yo | Juan Taratuto |
| Millor pel·lícula | Buenos Aires 100 kilómetros | Pablo José Meza |
| Millor director | Enrique Piñeyro | Whisky Romeo Zulu |
| Millor opera prima | No sos vos, soy yo | Juan Taratuto |
| Millor actor | Diego Peretti | No sos vos, soy yo |
| Millor actriu | Norma Aleandro | Cama adentro |
| Millor guió | Pablo José Meza | Buenos Aires 100 kilómetros |
| Millor documental | Paraules veritables | Ricardo Antonio Casas |
| Millor curtmetratge | Las viandas | José Antonio Bonet |
| Premi Ángel Fernández-Santos | Antonio Gasset Dubois | |

## Referències

* ↑ 11a Mostra de Cinema Llatinoamericà al Catàleg Col·lectiu de les Universitats de Catalunya
* ↑ Un centenar de pel·lícules es projectaran a l'edició 2005 del certamen, que s'inaugura el dia 1 d'abril al Teatre Principal amb la projecció del film Perder es cuestión de método(Colòmbia-Espanya), de Sergio Cabrera al web de la Paeria, 30 de març de 2005
* ↑ El último filme de Sergio Cabrera abrió la Mostra de Lleida, La Vanguardia, 9 d'abril de 2005
* ↑ En memoria del Santo, Nación, 29 de març de 2005
* ↑ Certámenes iberoamericanos: Mario Gas preside jurado de Lleida, preparan Festival en Austin (Texas), recordarán a González en Islantilla, Noti Cine 26 de març de 2005
* ↑ El cine argentino copa los premios de la Mostra de Lleida, La Vanguardia, 9 d'abril de 2005
* ↑ Premiado un documental de TVC, La Vanguardia, 9 d'abril de 2005
* ↑ Argentina se impone en la Mostra Arxivat 2021-12-27 a Wayback Machine., Noti Cine, 13 d'abril de 2005
* ↑ El programa 'Días de cine', premio Ángel Fernández-Santos, El País, 16 de març de 2005